Nora Roberts

Nora Roberts (s. Eleanor Marie Robertson 10. lokakuuta 1950 Maryland, Yhdysvallat) on yhdysvaltalainen kirjailija. Roberts on kirjoittanut yli 200 kirjaa, joista lähes jokainen on ollut The New York Timesin bestseller-listalla. Yhteensä kirjat ovat olleet 220 viikkoa listan ykkösenä. 

Robertsin kirjoja on myyty yli 500 miljoonaa kappaletta. Kirjaiijanimellä J. D. Robb hän kirjoittaa tulevaisuuteen sijoittuvia sci-fi jännitysromaaneja (In Death -sarja).

Suomessa ylitettiin vuoden 2000 kesäkuussa 300 000 myydyn kirjan raja, minkä kunniaksi Roberts vieraili Suomessa. Vuoteen 2024 mennessä kirjoja oli myyty Suomessa yli miljoona kappaletta. Robertsin romaaneja on myyty yhteensä 35 maahan.

Time-lehti sijoitti Robertsin sadan vaikutusvaltaisimman henkilön luetteloonsa vuonna 2007.

 Elämäkerta 
Eleanor Marie Robertson oli perheen ainoa tytär ja kuopus. Hänellä on irlantilaiset sukujuuret. Koko perhe oli innokkaita lukijoita, joten kirjat olivat alusta asti tärkeä osa Robertsin elämää. Vaikka Roberts oli aina keksinyt tarinoita omassa päässään, hän ei kirjoittanut tarinoita ylös, koulun ainekirjoituksia lukuun ottamatta. Roberts kävi roomalaiskatolista koulua ja kertoo nunnien iskostaneen häneen kurin tunteen. 

Toisena lukiovuotenaan Roberts siirrettiin paikalliseen kouluun, Montgomery Blair High Schooliin,Senior picture from Blair High School 1968 Silverlogue Yearbook jossa hän tapasi ensimmäisen aviomiehensä Ronald Aufdem-Brinken. Pari meni naimisiin vanhempiensa vastusteluista huolimatta vuonna 1968 heti Robertsin lukiosta valmistumisen jälkeen.

Vastavihitty aviopari asettui asumaan Keedysvilleen Marylandiin. Aviomies työskenteli oman isänsä metallialan yrityksessä ennen tuloaan mukaan Robertsin vanhempien valoyritykseen. Roberts jäi kotiäidiksi kahdelle pojalleen, Danille ja Jasonille. Kotona ollessaan Roberts vietti paljon aikaa tehden keramiikkatöitä ja ommellen lapsilleen vaatteita. Avioliitto päättyi eroon.

Roberts tapasi toisen aviomiehensä, puuseppä Bruce Wilderin palkattuaan tämän rakentamaan kirjahyllyä. Pari meni naimisiin heinäkuussa 1985. Wilder omistaa ja työskentelee Turn the Page Books -nimisessä kirjakaupassa Boonsborossa, Marylandissa.Turn the Page Book's story  He omistivat myös lähellä sijaitsevan historiallisen Boone Hotellin, jota kunnostettiin sen tuhouduttua tulipalossaFire destroys Boone Hotel, damages other buildings in Boonsboro  helmikuussa 2008. Kolme miljoonaa dollaria maksaneiden kunnostusten jälkeen Inn Boonsboro avattiin 17. helmikuuta 2009. 

Nora Roberts uskoo, että uraansa panostava kirjailija tarvitsee itsekuria: ”Kukaan ei palkkaa sinua jos luulet voivasi istua paikoillasi ja tarinan laskeutuvan taivaasta olallesi.” Tällä hetkellä hän keskittyy yhden romaanin kirjoittamiseen kerrallaan ja kirjoittaa kahdeksan tuntia joka päivä, jopa lomalla ollessaan.

Roberts tekee suurimman osan taustatutkimuksistaan internetin kautta, koska hän kammoaa lentämistä. Tästä huolimatta Robertsilla on kiinteistöomaisuutta Claren kreivikunnassa Irlannissa ja hän vierailee maassa säännöllisesti. Osa hänen romaaneistaan sijoittuukin Ardmoreen, Waterfordin kreivikuntaan.

 Kirjailijan ura 
 Alku 
Roberts alkoi kirjoittaa lumimyrskyn aikana helmikuussa 1979 ollessaan kotonaan kahden pienen poikansa kanssa, koska metrin korkuisen lumimassan saartamana ei ollut paljonkaan muuta tekemistä. Kirjoittaessaan ideoitaan ylös ensimmäisen kerran, Roberts rakastui kirjoittamiseen ja tuotti pian kuusi romaaniluonnosta. Hän lähetti luonnoksensa Harlequin-kustantamolle, jonkakustannustoimittajat torjuivat hänen ideansa.

 Salanimet 
 Nora Roberts 
Vuonna 1980 uusi kustantaja Silhouette books alkoi kerätä hylättyjä käsikirjoituksia monilta amerikkalaisilta kirjailijoilta, jotka Harlequin kustantamo oli torjunut.Regis, p 159 Silhouette piti Robertsin romaaneista ja ensimmäinen romaani, Täysverinen irlantilainen (Irish Thoroughbred) julkaistiin vuonna 1981. Hän alkoi käytti salanimeä Nora Roberts, lyhennettyä muotoa omasta syntymänimestään Eleanor Marie Robertson, koska oletti kaikilla kirjailijoilla olevan oma kirjailijanimensä. 

Vuosina 1982–1984 Roberts kirjoitti 23 romaania Silhouette books kustantamolle. Romaanit julkaistiin useiden Silhouetten nimikkeiden alla: Silhouetten sensaatio, Silhouetten erikoispainos ja Silhouetten toive sekä Silhoutten kiinnostavin. Suuresta kirjamäärästä huolimatta Roberts alkoi menestyä vasta vuonna 1985, jolloin hän julkaisi kirjan Kasinon kultatukka (Playing the Odds), ensimmäisen MacGregor-sarjan romaanin. Kirjasta tuli välittömästi bestseller.

Nora Roberts vaikutti osaltaan siihen, että romanttinen kirjallisuus murtautui ulos ahtaasta neitseellisten, 18-vuotiaiden sankarittarien ja pinnallisten miesten kuvausten karsinasta, josta esimerkiksi kirjailija Barbara Cartland on tunnettu. Robertsin sankarittaret olivat huomattavasti vähemmän passiivisia. Hänen romaaninsa sisälsivät myös syvempiä henkilöhahmoja, koska ”kirjat kertovat kahdesta ihmisestä ja lukijoitten pitäisi päästä heidän päittensä sekä sydäntensä sisälle”. Romanttisten rakkausromaanien kirjoittamiseen käytetyt vuodet auttoivat Robertsia luomaan realistisia hahmoja. Perinteisen romanttisen rakkauskertomuksen kirjallisuustyypin rajattu sivumäärä pakotti kirjailijan luomaan ”pelkistettyjä hahmoja nopeasti ja merkittävästi lyhyemmässä ajassa”. Vuonna 1987 Roberts alkoi kirjoittaa kirjoja Bantam kustantamolle. Viisi vuotta myöhemmin hän vaihtoi Putnam kustantamolle kirjoittaakseen sekä kovakantisia, sidottuja kirjoja että paperikantisia, nidottuja pokkareita. Roberts nousi kovakantisten, sidottujen kirjojen bestsellerlistalle neljännellä kovakantisella teoksellaan, vuonna 1996 julkaistulla Perintönä maa ja taivas (Montana Sky). Vaikka kirja oli suosittu, Roberts jatkoi kirjojensa julkaisemista pokkareina.

Moni Robertsin kirjoista käsittelee laajasti perhe-teemaa. Nora Roberts uskoo, että hänen oma perheensä on tärkeä osa hänen elämäänsä ja kehittymistään, mistä syystä perhe on tärkeässä osassa hänen tuotannossaan.

 J. D. Robb 
Roberts oli jo kauan halunnut kirjoittaa romanttisia jännityskertomuksia Mary Stewartin tyyliin, mutta agenttinsa vaatimuksesta hän pysytteli klassisessa romantiikassa. Hänen vaihdettuaan Putnam kustantamolle vuonna 1992, kustannusyhtiö tajusi pian, etteivät he pysyneet Robertsin runsaan tuotantotahdin vauhdissa. He ehdottivat, että Roberts loisi toisen salanimen, jotta yhtiö pystyisi julkaisemaan enemmän tämän kirjoja. Robertsin agentti Amy Berkover vakuutti kustantajat antamaan Robertsin kirjoittaa romanttisia jännityskertomuksia toisella nimellä. Robertsin ensimmäinen novelli salanimellä J. D. Robb julkaistiin vuonna 1995. Nimikirjaimet ”J. D.” hän otti pojiltaan Jasonilta ja Danilta ja lyhensi sukunimen ”Robertson” muotoon ”Robb”. Aluksi Roberts aikoi käyttää salanimeä D. J. MacGregor, mutta huomasi juuri ennen julkaisua, että eräs toinen kirjailija käytti jo kyseistä nimeä.http://adwoff.com/nora-faq-professional.htm#q4 

J. D. Robbin nimellä Roberts on julkaissut sarjan futuristisia sci-fi- ja poliisikirjoja. In Death -sarjassa päähenkilöt ovat NYPSD:in etsivä Eve Dallasin ja hänen miehensä Roarken, ja ne sijoittuvat 2100-luvun puolivälin New York Cityyn. Kun In Death -sarja alkoi ilmestyä, Roberts tai hänen kustantajansa eivät antaneet olettaa Robertsin olevan kirjojen takana. He toivoivat sarjan menestyvän omilla ansioillaan ja rakentavan oman menestyksensä. Sarja menestyikin, ja lukijoiden saadessa selville, että Roberts oli kirjoittanut kirjat nimellä Robb, se aiheutti hälinää.

 Muut salanimet 
Roberts kirjoitti eräälle lehdelle tarinan nimeltä ”Melodies of Love” salanimellä Jill March. Roberts on esiintynyt myös nimellä Sara Hardesty. Kun Syntynyt -sarja (Born in Series) julkaistiin Britanniassa, kirjojen kansissa esiintyi nimi Sara Hardesty nimen Nora Roberts sijaan. Roberts on kuitenkin vaihtanut sittemmin kustantajaansa.

 Suomennettua tuotantoa 

 Yön pimeydessä, 1987 ("Night Moves", 1985). Suomentaja Anne Tamminen, Harlekin.

 Valkea silkkiliina, 1988 ("Sacred Sins", 1987). Suomentaja Anna Salo, Gummerus.
 Puhelintyttömurhat, 1989 ("Brazen Virtue", 1988). Suomentaja Anna Salo, Gummerus.
 Suloinen kosto, 1990 ("Sweet Revenge", 1989). Suomentaja Anna Salo, Gummerus.
 Polttava jää, 1990, 3. painos 1997 ("Hot Ice," 1987). Suomentaja Anna Salo, Gummerus.
 Niin vähän aikaa, 1991 / Meren kuiskaus, 2008 ("The Welcoming", 1989). Suomentaja Raili Mäntymaa, Harlekin.
 Julkinen salaisuus, 1991 ("Public Secrets", 1990). Suomentaja Anna Salo, Gummerus.
 Suojaton, 1991 ("Lawless", 1989 ja 2012). Suomentaja Pasi Punnonen, Harlekin.

 Meren lämmin syli, 1992 ("Risky Business", 1986). Suomentaja Meri Ala-Tauriala, Harlekin.

 Aidot valheet, 1992 ("Genuine Lies", 1991). Suomentaja Anna Salo, Gummerus.
 Syntinen viattomuus, 1992 ("Carnal Innocence", 1991). Suomentaja Anna Salo, Gummerus.
 Jumalainen pahuus, 1993 ("Divine Evil", 1992). Suomentaja Anna Salo, Gummerus.
 Totuuden harhat, 1994 ("Honest Illusions", 1992). Suomentaja Anna Salo, Gummerus.
 Angelan kosto, 1994 ("Private Scandals", 1993). Suomentaja Anna Salo, Gummerus.
 Kätketyt kalleudet, 1995 ("Hidden Riches", 1994). Suomentaja Anna Salo, Gummerus.
 Rehellinen petos, 1996 ("True Betrayals", 1995). Suomentaja Anna Salo, Gummerus.
 Perintönä maa ja taivas, 1996 ("Montana Sky", 1996). Suomentaja Anna Salo, Gummerus.
 Vaarallinen turvapaikka, 1997 ("Sanctuary", 1996). Suomentaja Anna Salo, Gummerus.
 Firenzen tumma nainen, 1998 ("Homeport", 1998). Suomentaja Anna Salo, Gummerus.
 Kun saapuu syys, 1998 ("Temptation", 1987). Suomentaja Outi Suominen, Harlequin.
 Irlannin ruusu, 1998 ("Irish Rose", 1988). Suomentaja Eeva Koskimies, Harlequin.
 Sullivanin nainen, 1998 ("Sullivan's Woman", 1984). Suomentaja Terhi Leskinen, Harlequin.
 Playboyprinssi, 1998 ("The Playboy Prince", 1987). Suomentaja Terhi Leskinen, Harlequin.
 Elämän salaisuudet, 1998 ("Mind Over Matter", 1987). Suomentaja Anja Lindqvist, Harlequin.
 Unelma onnesta, 1998 ("Command Performance", 1987). Suomentaja Terhi Leskinen, Harlequin.
 Myrskyvaroitus, 1998 ("Storm Warning", 1984). Suomentaja Eeva Koskimies, Harlequin.
 Valokuvamalli, 1998 ("Blithe Images", 1982). Suomentaja Anja Lindqvist, Harlequin.
 Kukkien saari, 1998 ("Island of Flowers", 1982). Suomentaja Outi Suominen, Harlequin.
 Kaikki ei ole kaupan, 1998 ("Less of a Stranger", 1984). Suomentaja Outi Suominen, Harlequin.
 Linna Bretagnessa, 1998 ("Search for Love", 1982). Suomentaja Terhi Leskinen, Harlequin.

 Sateenkaaren väreissä, 1999 ("All the Possibilities", 1985). Suomentaja Meri Ala-Tauriala, Harlequin.
 Petollinen sydän, 1999 ("Her Mother's Keeper", 1983). Suomentaja Terhi Leskinen, Harlequin.

 Angeliquen kirous, 2000 ("The Reef", 1998). Suomentaja Anna Salo, Gummerus.

 Rakkaudesta Lilahiin, 2011 ("For the Love of Lilah", 1991). Suomentaja Hannele Louhivuori, Harlequin, Stockholm.








Valheiden virta (Under Currents, 2019). Suomentanut Maija van de Pavert. Helsinki:Gummerus, 2020. 

 Irish Hearts -trilogia 
 Täysverinen irlantilainen (Irish Thoroughbred, 1981)
 Nainen kuin tulta (Irish Rose, 1981)
 Hehkuvasieluinen nainen 2013 (Irish Rebel, 1981)

 Syntynyt-trilogia 
 Tulesta syntynyt (Born in Fire) 1999
 Jäästä syntynyt (Born in Ice) 2000
 Häpeästä syntynyt (Born in Shame) 2000

 Meritrilogia 
 Aaltojen armoilla (Sea Swept) 2003
 Nousuvesi (Rising Tides) 2003
 Kotisatama (Inner Harbor) 2004
 Sininen lahti (Chesapeake Blue) 2005

 Puutarha-trilogia 
 Sininen daalia (Blue Dahlia) 2006
 Musta ruusu (Black Rose) 2006
 Punainen lilja (Red Lily) 2007

 Fantasia-trilogia 




 Tähti-trilogia Mithra 
 Salaperäinen tähti (Hidden Star) 2008
 Vangittu tähti (Captive Star) 2008
 Salattu tähti (Secret Star) 2008

 Unelma-trilogia 
 Kaukainen unelma (Daring to Dream) 2009
 Unelmien voima (Holding the Dream) 2009
 Unelmien aika (Finding the Dream) 2010

 Morsius-sarja 
 Jotain uutta (Vision in White) 2010
 Jotain vanhaa (Bed of Roses) 2010
 Jotain lainattua (Savor the Moment) 2011
 Jotain sinistä (Happy Ever After) 2011

 Boonsboron majatalo -sarja 
 Avaimet onneen, 2012 (The Next Always 2012)
 Rakkauden kynnyksellä, 2013 (The Last Boyfriend 2012)
 Ovi sydämeen, 2014 (The Perfect Hope 2012)

 O’Dwyerin serkut -trilogia 




 Tähdet-trilogia 
 Kohtalon tähdet. (Stars of Fortune, 2015). Suom. Paula Takio. Helsinki: Gummerus, 2017. 
 Huokausten poukama. (Bay of Sighs, 2016). Suom. Paula Takio. Helsinki: Gummerus, 2017. 
 Lasisaari (Island of Glass, 2018) suom. Heli Naski. Helsinki: Gummerus 2018. 

 Valitun aikakirjat -trilogia 





 Kirjoihin pohjautuvat tv-elokuvat 
 Nora Roberts: Vaarallinen turvapaikka (Nora Roberts' Sanctuary, 2001)
 Nora Roberts: Enkelten putous (Nora Roberts' Angels Fall, 2007)
 Nora Roberts: Perintönä maa ja taivas (Nora Roberts' Montana Sky, 2007)
 Nora Roberts: Rakkauden kuu (Nora Roberts' Carolina Moon, 2007)
 Nora Roberts: Savuhuntu (Nora Roberts' Blue Smoke, 2007)
 Nora Roberts: Revontulet (Nora Roberts' Northern Lights, 2009)
 Nora Roberts: Sydänyö (Nora Roberts' Midnight Bayou, 2009)
 Nora Roberts: Keskipäivän polte (Nora Roberts' High Noon, 2009)
 Nora Roberts: Kunniavelka (Nora Roberts' Tribute, 2009)
 Nora Roberts: Syntinen viattomuus (Nora Roberts' Carnal Innocence, 2011)
 Puhelintyttömurhat (Brazen, 2022)

 Lähteet 

 Aiheesta muualla 

 Nora Robertsin viralliset sivut 

Luokka:Yhdysvaltalaiset fantasiakirjailijat
Luokka:Yhdysvaltalaiset kirjailijat
Luokka:Vuonna 1950 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Rakkausromaanien kirjoittajat